gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3867, del 30-10-2000 (2000/8201)

Informació pública de la notificació de l'edicte número 38.2.2.75.015.
----------------------------------------------------------------------

### Dades del document

Número de DOGV
:   3867

Data del DOGV
:   30-10-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8201


Organisme emissor
:   Agència Estatal d'Administració Tributària. Delegació de Badajoz

Tipus de document
:   Anunci

Informació pública de la notificació de l'edicte número 74.2.7.47.918. [2000/Q8201]
  
De conformitat amb el que s'estableix en l'article 105.6 de la Llei General Tributària (Llei 230/1963, de 28 de desembre), d'acord amb l'article 28.1 de la Llei 66/1997, de 30 de desembre, mitjançant aquest edicte es fa saber:
  
Que després d'intentada la notificació a les persones interessades o als seus representants, sense que haja sigut possible practicar-la per causes no imputables a l'administració tributària, mitjançant aquest anunci es fa públic que estan pendents de practicar les notificacions següents:
  
- Relació de deutors amb notificacions pendents: els inclosos en la relació que s'hi adjunta.
  
- Procediment que motiva les notificacions: procediment administratiu de constrenyiment.
  
- Òrgan responsable de la tramitació: òrgans de recaptació d'aquesta delegació.
  
Els deutors inclosos a la llista que s'hi adjunta, o els seus representants acreditats com cal, hauran de comparéixer, a fi que es practique la notificació pendent, en el termini de 10 dies comptadors des de l'endemà de la publicació d'aquest edicte en el butlletí oficial corresponent, de dilluns a divendres, en horari de 09.00 a 14.00 hores, a la unitat de recaptació de qualsevol de les oficines de l'Agència Estatal d'Administració Tributària en aquesta província, situades a:
  
- Don Benito: carrer d'Alonso Martín, 16.
  
- Mérida: plaça de Santa María, 5.
  
- Zafra: avinguda d'Antonio Chacón, s/n.
  
- Badajoz: passeig de San Francisco, 17.
  
Si els deutors que han sigut citats mitjançant aquest anunci no compareixen per sí o pels seus representants acreditats com cal, en el termini fixat amb anterioritat, s'entendran notificats a tots els efectes legals des de l'endemà del venciment del termini assenyalat per a comparéixer.
  
Badajoz, 31 d'agost de 2000.- La cap de la Dependència: Ana Fernández-Daza Álvarez.
  
Dades del contribuent:
  
- 61111558E. Tent Argudo, Antonio. Avinguda de Santa Marina, 13, 6-B. Badajoz.
  
- 62606295K. Tent Argudo, Antonio. Avinguda de Santa Marina, 13, 6-B. Badajoz.
Diari Oficial de la Generalitat Valenciana


Sumari del DOGV 3781, del 28-06-2000 (2000/4980)

Notificació als interessats de la provisió i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent (exped. V-DANU-037/2000).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3781

Data del DOGV
:   28-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4980


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la provisió i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent (exped. V-DANU-037/2000). [2000/X4980]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per la present es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparèixer a les oficines de l'Institut Valencià d'Habitatge, SA, a l'avinguda de la Plata núm. 50-baix de València, en horari de 9 a 13 hores, de dilluns a divendres, excepte festius, i a tal fi disposen d'un termini de 15 dies hàbils.
  
Expedient: V-DANU-037/2000.
  
Adjudicatària: Mª Ángeles Candil González
  
Codi habitatge: 1524379355
  
Adreça: c/ Iecla núm. 2 - porta 13
  
Localitat: València
  
Règim de cessió: accés diferit a la propietat
  
Data del plec de càrrecs: 5/06.2000
Diari Oficial de la Generalitat Valenciana


Sumari del DOGV 3889, del 30-11-2000 (2000/9678)

Correcció d'errades de l'anunci de concurs número 33/2001. Manteniment i suport tècnic per a l'any 2001 del programari, maquinari, elements de xarxa i aplicacions de la Conselleria de Sanitat.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3889

Data del DOGV
:   30-11-2000

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2000/9678


Data del document
:   24-11-2000

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * programari
    * contracte de serveis

Correcció d'errades de l'anunci de concurs número 33/2001. Manteniment i suport tècnic per a l'any 2001 del programari, maquinari, elements de xarxa i aplicacions de la Conselleria de Sanitat. [2000/X9678]
  
S'ha advertit una errada en la publicació de l'anunci del concurs públic 33/2001. Manteniment i suport tècnic per a l'any 2001 del programari, maquinari, elements de la xarxa i aplicacions de la Conselleria de Sanitat, publicat en el Diari Oficial de la Generalitat Valenciana núm. 3.881, pàgines 21.481 i 21.482, de 20 de novembre de 2000.
  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal rectificar l'errada seguent:
  
Pàgina 21.481, punt 7 a), on diu: ?Classificació: grup III, subgrup 3, categories a,b,c,d (segons la quantia del pressupost)?; hi ha de dir: ?Classificació: grup III, subgrup 3 i 7, categories a,b,c,d (segons la quantia del pressupost)?.
  
Aquesta correcció únicament modifica aquest punt. El termini de presentació d'ofertes acabarà el dia 5 de gener de 2001.
Diari Oficial de la Generalitat Valenciana


Sumari del DOGV 3726, del 07-04-2000 (2000/2667)

ACORD de 28 de març de 2000, del Govern Valencià, pel qual s'autoritza la modificació de les dades descriptives d'una línia de subvenció en l'annex de transferències de capital del programa 722.10, Ordenació i Promoció Industrial i Energètica, afecte a la Conselleria d'Indústria i Comerç (Exp. 11.007/2000/027).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/2667


Organisme emissor
:   Conselleria d'Economia i Hisenda

Tipus de document
:   Acord

ACORD de 28 de març de 2000, del Govern Valencià, pel qual s'autoritza la modificació de les dades descriptives d'una línia de subvenció en l'annex de transferències de capital del programa 722.10, Ordenació i Promoció Industrial i Energètica, afecte a la Conselleria d'Indústria i Comerç (Exp. 11.007/2000/027). [2000/F2667]
  
El Govern Valencià, en la reunió del dia 28 de març de 2000, adoptà l'acord següent:
  
En l'annex de transferències de capital del programa pressupostari 722.10, Ordenació i Promoció Industrial i Energètica, de la Conselleria d'Indústria i Comerç per a l'exercici pressupostari 2000, es troba la línia de subvenció 2746, «Conveni Ube Industries», l'objecte de la qual és el suport financer a projectes de millora de l'activitat industrial, a través de la posada en marxa d'una planta de química fina d'1.6 Hexanodiol ubicada al Grau de Castelló de la Plana.
  
La realització d'aquesta planta ha sigut encomanada a l'empresa Proquimed, SA., filial d'Ube Industries, Ltd.
  
Per tot això, i atés que l'empresa esmentada hauria de figurar com a beneficiària de la línia 2746, «Conveni Ube Industries», de l'annex de transferències de capital del programa 722.10, Ordenació i Promoció Industrial i Energètica, la Conselleria d'Indústria i Comerç proposa la modificació de les seues dades descriptives.
  
En conseqüència, i en virtut del que disposa l'article 46 del Text Refós de la Llei d'Hisenda Pública de la Generalitat Valenciana, a proposta del conseller d'Economia i Hisenda, el Govern Valencià
  
ACORDA
  
S'autoritza la modificació de les dades descriptives de la línia 2746, «Conveni Ube Industries», de l'annex de transferències de capital del programa 722.10, Ordenació i Promoció Industrial i Energètica, com s'indica a continuació:
  
Codi: 3064
  
Denominació: Conveni Ube Industries
  
On diu Beneficiaris previstos: empreses
  
Ha de dir: Beneficiaris previstos: Proquimed
  
València, 28 de març de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 3892, del 05-12-2000 (2000/9318)

Rotlle d'apel·lació número 804/1999. Cèdula de notificació.
-----------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2000/9318


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 804/1999. Cèdula de notificació. [2000/M9318]
  
La Secció de Suport de la Secció Setena de l'Audiència Provincial de València ha dictat en el rotlle d'apel·lació número 804/1999, la sentència que té l'encapçalament i la part dispositiva com segueix:
  
València, 23 de setembre de 2000
  
La Secció Setena de Suport d'aquesta Audiència Provincial de València, sent-ne ponent la magistrada senyora Begoña Solaz Roldán, ha vist les actuacions de judici d'impugnació taxació de costes de menor quantia número 903/1994, promogudes davant el Jutjat de Primera Instància número 3 de València pel senyor Julián Mínguez Sánchez contra el senyor Luis Ramón Mínguez Osuna i la senyora María Dolores i el senyor Julián Mínguez Osuna sobre impugnació de taxació de costes pendents davant aquesta, en virtut del recurs d'apel·lació interposat pel senyor Luis Ramón Mínguez Osuna, representat per la procuradora senyora Carmen Cruz Fuertes, habilitada de la senyora María Dolores Egea Llácer i dirigit per la lletrada senyora Manuela Sanz Bonet, havent comparegut l'apel·lat, representat per la procuradora senyora María del Mar Celda Abellán, habilitada de la senyora María Consuelo Gomis Segarra i dirigit per la lletrada senyora Monserrat Jovells Mateu.
  
Decidim
  
Que estimem parcialment el recurs d'apel·lació interposat per Luis Ramón Mínguez Osuna, contra la sentència de data 14 de maig de 1999, dictada pel Jutjat de Primera Instància número 3 de València, en l'incident sobre impugnació de costes que prové de les actuacions de menor quantia número 930/1994, la qual, revoquem en el particular relatiu als drets de la procuradora senyora Consuelo Gomis Segarra, dels quals haurà de deduir-se la suma de 7.325 pessetes, mantenint la resta dels pronunciaments de la resolució recorreguda.
  
No pertoca cap recurs.
  
I perquè es publique en el Diari Oficial de la Generalitat Valenciana, per tal de notificar a la part incompareguda el senyor Julián Mínguez Osuna.
  
València, 9 de novembre de 2000.- La secretària habilitada: Vicenta Bellver Vicent.
  
 Audiència Provincial de València
Diari Oficial de la Generalitat Valenciana


Sumari del DOGV 3762, del 01-06-2000 (2000/4420)

RESOLUCIÓ de 22 de maig de 2000, del conseller de Justícia i Administracions Públiques, per la qual nomena el senyor José Miguel Espinosa García personal eventual de la conselleria.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4420


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 22 de maig de 2000, del conseller de Justícia i Administracions Públiques, per la qual nomena el senyor José Miguel Espinosa García personal eventual de la conselleria. [2000/Q4420]
  
De conformitat amb el que estableix l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el Text Refós de la Llei de la Funció Pública Valenciana, i també l'article 3 del Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc:
  
Nomenar el senyor José Miguel Espinosa García com a personal eventual per a exercir les funcions d'assessor.
  
En consideració a la naturalesa del lloc i la dedicació necessària a les funcions assignades, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E049.
  
Aquest nomenament tindrà efectes des de la data d'aquesta resolució.
Diari Oficial de la Generalitat Valenciana


Sumari del DOGV 3749, del 15-05-2000 (2000/3640)

Informació pública del programa per al desenvolupament de l'actuació integrada del SUPOI-7, UE-2 d'Almassora.
-------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3640


Organisme emissor
:   Promociones Kabalan 1, SA

Tipus de document
:   Anunci

Informació pública del programa per al desenvolupament de l'actuació integrada del SUPOI-7, UE-2 d'Almassora. [2000/S3640]
  
El senyor Tarek-Roberto Merhl, amb NIE T-9966855-N, en nom i representació de la societat Promociones Kabalan 1, SA, amb domicili social a Castelló, carrer d'Hernán Cortés, 3, amb CIF A-1252697, a l'empara del que estableixen els articles 48.C i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), fa públic el següent:
  
Se sotmet a informació pública el programa formulat per Promociones Kabalan 1, SA, relativa al programa per al desenvolupament de l'actuació integrada del SUPOI-7, UE-2, d'Almassora.
  
Els documents que comprén aquesta actuació urbanística es troben protocol·litzats a la notaria del senyor Fernando Pascual, d'Almassora, on els interessats, durant el termini de 20 dies comptadors des de la publicació de l'anunci en el Diari Oficial de la Generalitat Valenciana., podran comparéixer per a obtenir còpia de l'acta de protocol·lització d'aquesta alternativa, o sol·licitar que se'ls exhibesca aquesta.
  
Igualment, existeix un exemplar del programa depositat a l'Ajuntament d'Almassora, identificat amb registre d'entrada número 3.507, de data 5 de maig de 2000, que comprén d'alternativa tècnica per a l'actuació integrada del SUPOI-7, UE-2 i projecte d'urbanització, per a al desenvolupament de l'esmentada unitat d'execució.
  
Els interessats, durant l'esmentat termini de 20 dies, poden comparéixer a l'Ajuntament, els dies hàbils, en horari d'atenció al públic, per a consultar les actuacions derivades de la documentació depositada, i també hi podran formular les al·legacions que els convinguen segons dret i presentar alternatives tècniques.
  
Així mateix, es posa en coneixement dels interessats que el termini de 5 dies hàbils per a presentar les proposicions juridicoeconòmiques, comença el primer dia hàbil a l'acabament del termini de 20 dies anteriorment indicat. Durant aquest termini s'hi podran formular les esmentades proposicions en el Registre General de l'Ajuntament d'Almassora.
  
L'acte d'obertura de pliques tindrà lloc una vegada acreditat davant l'Ajuntament el compliment del que estableix l'article 48.1.C) de la Llei Reguladora de l'Activitat Urbanística. Durant els 10 dies següents de l'obertura de pliques podran ser objecte de consulta i al·legacions totes les actuacions de l'expedient.
Diari Oficial de la Generalitat Valenciana


Sumari del DOGV 3851, del 05-10-2000 (2000/7969)

ORDRE de 2 d'octubre de 2000, de la Conselleria de Medi Ambient, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff.).
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3851

Data del DOGV
:   05-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7969


Data del document
:   02-10-2000

Organisme emissor
:   Conselleria de Medi Ambient

Tipus de document
:   Ordre

Descriptors 

:   * tractament fitosanitari
    * legislació
    * muntanya
    * malaltia vegetal
    * arbre perennifoli
    * arboricultura

ORDRE de 2 d'octubre de 2000, de la Conselleria de Medi Ambient, per la qual es fan públiques les zones de la Comunitat Valenciana on es declara obligatori i d'utilitat pública el tractament per al control de la processionària del pi (Thaumetopoea pityocampa Schiff.). [2000/F7969]
  
De l'estudi que sobre l'estat fitosanitari de les forests de la Comunitat Valenciana ha portat cap aquesta conselleria, s'han determinat una sèrie de zones en les quals cal efectuar tractaments per al control de la processionària del pi (Thaumetopoea pityocampa Schiff.), independentment de la titularitat dels terrenys, per la qual cosa en virtut de les facultats que tinc atribuïdes i de conformitat amb el que estableix l'article 53 de la Llei 3/1993, Forestal de la Comunitat Valenciana,
  
ORDENE
  
Article 1
  
Declarar d'utilitat pública i obligatori el tractament per al control de la processionària del pi en la campanya de 2000, als següents termes municipals de la Comunitat Valenciana:
  
Província d'Alacant: Penàguila, Biar, Villena, el Camp de Mirra, Aspe, Petrer, Vall de Gallinera, Finestrat, la Vila Joiosa, Alacant, Elx, Crevillent, Santa Pola i Benejúzar.
  
Província de Castelló: Morella, Portell de Morella, Todolella, Forcall, la Mata, Culla, Santa Magdalena de Pulpis, Vistabella del Maestrazgo, Vilanova d'Alcolea, les Coves de Vinromà i Jérica.
  
Província de València: Aras de Alpuente, Higueruelas, Villar del Arzobispo, Gestalgar, Bugarra, Cofrentes, Jalance, Ayora, Millares, la Font de la Figuera, Llíria, Serra i Requena.
  
Article 2
  
La Direcció General de Recursos Forestals dirigirà tècnicament l'execució dels tractaments, que seran realitzats a les zones considerades prioritàries, de cada terme municipal indicat en l'article primer, tenint en compte el nivell d'incidència de la plaga detectat en la prospecció fitosanitària.
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 2 d'octubre de 2000
  
El conseller de Medi Ambient,
Diari Oficial de la Generalitat Valenciana


Sumari del DOGV 3775, del 20-06-2000 (2000/4920)

RESOLUCIÓ de 7 de juny de 2000, de la Universitat Jaume I de Castelló, per la qual es publiquen les llistes provisionals d'admesos en les proves selectives per a l'ingrés en l'escala tècnica superior d'assessorament lingüístic mitjançant el sistema de concurs-oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3775

Data del DOGV
:   20-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4920


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 7 de juny de 2000, de la Universitat Jaume I de Castelló, per la qual es publiquen les llistes provisionals d'admesos en les proves selectives per a l'ingrés en l'escala tècnica superior d'assessorament lingüístic mitjançant el sistema de concurs-oposició. [2000/X4920]
  
Segons el que disposa el Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal inclòs en l'àmbit d'aplicació de la Llei de Funció Pública Valenciana, i la base 4.1 de la Resolució d'11 d'abril de 2000 (DOGV núm. 3.740, de 2 de maig de 2000), per la qual es convoquen proves selectives per a l'ingrés en l'escala tècnica superior d'assessorament lingüístic mitjançant el sistema de concurs-oposició, resolc:
  
Primer
  
Publicar les llistes provisionals d'admesos que figuren en l'annex I d'aquesta resolució. No havent-hi cap persona exclosa, no es publica la corresponent relació d'exclosos.
  
Segon
  
Els aspirants que no figuren en la relació d'admesos disposen d'un termini de deu dies, comptadors a partir de l'endemà de la publicació d'aquesta resolució en el Diari Oficial de la Generalitat Valenciana, d'acord amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per a esmenar els errors que n'hagen motivat l'exclusió o formular les reclamacions que estimen convenients. Aquestes reclamacions s'hauran de formular per escrit a través del Registre General de la Universitat Jaume I, o en qualsevol de les formes establertes en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.
  
Castelló de la Plana, 7 de juny de 2000.- El rector: Fernando Romero Subirón.
  
Annex I
  
Llista provisional d'admesos:
  
Cognoms i nom DNI
  
HERRERO VICENTE, FRANCISCO JAVIER 69472612X
  
PÉREZ ORTUÑO, JOSEPA SÒNIA 51343762Y
  
SAFONT JORDÁ, MARIA PILAR 03831455Z
  
SOLER BELTRÁN, MÒNICA 39317563R
  
TORRAS OLIVERAS, EULÀLIA 84284683A